N A C R T
Na temelju članka 14. stavka 8. Zakona o kulturnim vijećima i financiranju javnih potreba u kulturi („Narodne novine“ br: 83/22) i članka 19. točke 2. Statuta Grada Osijeka (Službeni glasnik Grada Osijeka br. 6/01, 3/03, 1A/05, 8/05, 2/09, 9/09, 13/09, 12/17, 2/18, 2/20, 3/20, 4/21, 5/21 – pročišćeni tekst i 8/24), Gradsko vijeće Grada Osijeka na __. sjednici održanoj dana __________ 2024. godine donijelo je


ODLUKU
o uvjetima i kriterijima za davanje u zakup gradskih prostora korisnicima koji djeluju u području kulture

I. OPĆE ODREDBE
Članak 1.
Ovom se Odlukom utvrđuju uvjeti i kriteriji za  davanje u zakup poslovnih prostora u vlasništvu Grada Osijeka (u daljnjem tekstu: gradski prostori) fizičkim i pravnim osobama koje djeluju u području kulture za potrebe kulturnog i umjetničkog stvaralaštva, produkcije, distribucije, edukacije i sudjelovanja u kulturi, za čuvanje građe koja ima status kulturnog dobra te kada obavljaju djelatnost koja je od interesa za Grad Osijek (u daljnjem tekstu: korisnik).
Prostorima iz stavka 1. upravlja Upravni odjel za gospodarenje imovinom i vlasničko-pravne odnose.
II. UVJETI I NAČIN DAVANJA PROSTORA U ZAKUP
Članak 2.
Osobama iz članka 1. stavka 1. ove odluke gradski prostori daju se u zakup javnim natječajem.
	Tekst javnog natječaja iz stavka 1. ovog članka utvrđuje Gradonačelnik Grada Osijeka (u daljnjem tekstu: Gradonačelnik).
Članak 3.
Postupak i uvjeti javnog natječaja objavljuju se na internetskoj stranici Grada Osijeka, a obavijest o objavi javnog natječaja objavljuje se u dnevnom tisku. 
Tekst javnog natječaja iz stavka 1. ovog članka mora sadržavati:
· podatke o prostoru (adresa, površina i namjena prostora),
· vrijeme trajanja zakupa,
· iznos naknade za korištenje o m2,
· odredba o tome tko može sudjelovati na javnom natječaju,
· kriterije za bodovanje prijave,
· način podnošenja prijave na javni natječaj,
· rok za podnošenje prijave na javni natječaj.
Tekst javnog natječaja može sadržavati i druge posebne uvjete i podatke u vezi davanja prostora u zakup.


Članak 4.
Uvjeti za davanje gradskog prostora u zakup korisnicima koji djeluju u području kulture  su:
1. upisan je u odgovarajući matični registar (pravna osoba),
2. upisan je u registar neprofitnih organizacija (pravna osoba),
3. ima registrirano sjedište u gradu Osijeku i aktivno djeluje u području iz članka 1. stavka 1. ove odluke najmanje tri godine prije dana podnošenja prijave na javni natječaj (pravna osoba),
4. ima prebivalište u gradu Osijeku i aktivno djeluje u području iz članka 1. stavka 1. ove odluke najmanje tri godine prije dana podnošenja prijave na javni natječaj (fizička osoba),
5. osoba ovlaštena za zastupanje je u mandatu (pravna osoba),
6. poštuje načelo transparentnosti u području financijskog izvještavanja na način da, sukladno propisima o financijskom poslovanju i računovodstvu neprofitnih organizacija, ima, putem Registra neprofitnih organizacija, javno objavljen godišnji financijski izvještaj ili drugi financijski dokument za godinu koja prethodi objavi javnog natječaja, osim ako isto nije u suprotnosti s posebnim propisom (pravna osoba),
7. uredno ispunjava obveze plaćanja doprinosa i poreza te druga davanja prema proračunu Grada Osijeka i uslugama trgovačkih društava i ustanova kojih je osnivač/suosnivač Grad Osijek (pravna i fizička osoba),
8. uredno ispunjava obveze iz svih prethodno sklopljenih ugovora o korištenju gradskog prostora (pravna i fizička osoba),
9. protiv korisnika pravne osobe odnosno osobe ovlaštene za zastupanje i korisnika fizičke osobe ne vodi se kazneni postupak
Članak 5.
	Pisana prijava za sudjelovanje na javnom natječaju mora sadržavati:
1. podatke o korisniku (ime i prezime/naziv, adresa/sjedište, OIB),
2. opis dosadašnjeg rada korisnika,
3. opis aktivnosti koji se u gradskom prostoru planiraju provoditi,
4. uvjerenje o prebivalištu (fizičke osobe) /izvadak iz odgovarajućeg registra (pravne osobe)
5. potvrdu Porezne uprave o stanju duga po osnovi javnih davanja o kojima službenu evidenciju vodi Porezna uprava, i izvorniku, ne stariju od 30 dana od dana podnošenja prijave na javni natječaj,
6. uvjerenje nadležnog suda da se protiv prijavitelja ne vodi kazneni postupak (fizičke osobe) ili uvjerenje nadležnog suda da se protiv osobe ovlaštene za zastupanje prijavitelja ne vodi kazneni postupak (pravne osobe), ne starije od 6 mjeseci od dana podnošenja prijave na javni natječaj,
7. dokaze o ispunjavanju kriterija iz članka 10. Odluke
8. ostale dokaze i dokumentaciju koji je korisnik obvezan podnijeti sukladno uvjetima iz javnog natječaja.  
Prijavu na javni natječaj za dodjelu jednog gradskog prostora koji planira koristiti više korisnika u partnerstvu, podnosi samo jedan od prijavitelja koji smatra da na natječaju može ostvariti najveći broj bodova sukladno kriterijima iz članka 10. Odluke.
	Namjera zakupa gradskog prostora u partnerstvu s drugim korisnicima u smislu stavka 2. ovog članka utvrđuje se na temelju izjava potpisanih od strane ovlaštenih osoba svih partnera, a koje se prilažu uz prijavu na javni natječaj.
	Svi korisnici partneri moraju ispunjavati uvjete iz članka 4. ove odluke.
	Prijava na javni natječaj mora biti ovjerena od strane korisnika odnosno osobe ovlaštenje za zastupanje korisnika. 
	Potpunom prijavom smatra se ona prijava koja sadrži sve podatke koji su utvrđeni u tekstu javnog natječaja.
	Prijava se podnosi preporučeno poštom ili osobno do roka utvrđenog u tekstu natječaja, u zatvorenoj omotnici na adresu Grad Osijek, Franje Kuhača 9, 31000 Osijek, s naznakom „NE OTVARATI- PRIJAVA NA JAVNI NATJEČAJ ZA ZAKUP GRADSKIH PROSTORA KORISNICIMA KOJI DJELUJU U PODRUČJU KULTURE“
Članak 6.
[bookmark: _Hlk170809090]Postupak javnog natječaja provodi Povjerenstvo za davanje u zakup gradskih prostora korisnicima koji djeluju u području kulture (u daljnjem tekstu: Povjerenstvo).
Predsjednika, zamjenika i članove Povjerenstva te njihove zamjenike imenuje i razrješuje Gradonačelnik na vrijeme od četiri godine.
Povjerenstvo ima pet članova i to: dva člana iz Upravnog odjela za gospodarenje imovinom i imovinsko-pravne odnose, dva člana iz Upravnog odjela za društvene djelatnosti i jednog člana predstavnika Kulturnog vijeća Grada Osijeka.
Stručne i administrativne poslove Povjerenstva obavljat će Upravnog odjela za gospodarenje imovinom i imovinsko-pravne odnose.

Članak 7.
	Član Povjerenstva dužan je izuzeti se iz raspravljanja i odlučivanja ako je:
· korisnik prostora pravna osoba u kojoj je on ili s njim povezana osoba vlasnik, dioničar, imatelj udjela, član upravljačkog ili nadzornog tijela pravne osobe, ravnatelj ili drugi voditelj poslovanja te pravne osobe,
· on ili s njim povezana osoba u ugovornom ili drugom odnosu s korisnikom prostora.
Povezane osobe u smislu stavka 1. ovog članka su srodnik po krvi u ravnoj liniji, a u pobočnoj liniji do četvrtog stupnja zaključno, bračni ili izvanbračni drug, životni partner ili neformalni životni partner te posvojitelj ili posvojenik, partner-skrbnik ili osoba pod partnerskom skrbi.
Svi članovi Povjerenstva dužni su potpisati izjavu o nepristranosti i povjerljivosti te izjavu o nepostojanju sukoba interesa kojom potvrđuju da će procjenjivati samo one prijave u vezi s kojima nemaju nikakve materijalne ili druge interese.
U slučaju saznanja da se nalazi u sukobu interesa, član Povjerenstva dužan je o tome odmah obavijestiti ostale članove te će biti izuzet iz postupka ocjenjivanja prijava, u kojem slučaju ga mijenja zamjenik.
Članak 8.
[bookmark: _Hlk170810052]	Povjerenstvo otvara zaprimljene prijave, utvrđuje koje prijave udovoljavaju uvjetima javnog natječaja, razmatra i boduje koje udovoljavaju uvjetima javnog natječaja, utvrđuje prijedlog Rang liste za davanje u zakup gradskih prostora korisnicima koji djeluju u području kulture te predlaže Gradonačelniku donošenje odluke o davanju u zakup gradskih prostora korisnicima koji djeluju u području kulture.
Članak 9.
Povjerenstvo radi i odlučuje na sjednicama.
Sjednicu Povjerenstva saziva i vodi Predsjednik Povjerenstva.
O radu Povjerenstva vodi se zapisnik.
Povjerenstvo može pravovaljano raspravljati i odlučivati ako je na sjednici prisutna većina članova Povjerenstva, a odluke donosi većinom glasova svih članova Povjerenstva.
Prijedlog gradskih prostora koji se daju u zakup korisnicima u području kulture Povjerenstvo je dužno dostaviti Gradonačelniku najkasnije u roku od 30 dana od isteka javnog natječaja.

Članak 10.
	Pri stručnom vrednovanju prijava na javni natječaj za davanje u zakup gradskih prostora korisnicima koji djeluju u području kulture, Povjerenstvo primjenjuje sljedeće kriterije:

	
KRITERIJI

	
BODOVI
	MAKSIMALNI MOGUĆI BROJ OSTVARENIH BODOVA PO KRITERIJU


	1. Godine aktivnog djelovanja
a) od 3 do 5 godina
b) od 6 do 9 godina
c) od 10 do 19 godina
d) 20 i više godina
	
1
3
5
7
	



7

	2. Ostvarena priznanja i nagrade
a) strukovna
b) Grad Osijek i osječko-baranjska županija
c) državna i međunarodna

	
1
3
5
	



9

	3. Ostvareno sufinanciranje (sponzorstva, donacije, financijske potpore i dr.) za programe, projekte i aktivnosti u prethodne tri godine prema sljedećim izvorima:
a) iz proračuna Grada Osijeka i/ili Osječko-baranjske županije
b) iz državnog proračuna
c) iz poslovnog sektora i/ili privatnog donatora
d) iz EU fondova


	



1

3
5
7
	









16

	4. Provedene aktivnosti na lokalnoj, regionalnoj, nacionalnoj ili međunarodnoj razini u godini prije raspisivanja javnog natječaja:
a) na lokalnoj razini (Grad Osijek)
b) na regionalnoj razini (Osječko-baranjska županija)
c) na nacionalnoj razini (Republika Hrvatska)
d) na međunarodnoj razini

	


1
3
5
7

	






16

	5. Broj partnera s kojima se planira zajednički koristiti prostor
a) 1 partner
b) od 2 do 4 partnera
c) 5 i više partnera

	

1
3
5
	




5

	6. Prethodno ulaganje u gradski prostor koji je predmet javnog natječaja
a) od 3.000,00 EUR do 5.000,00 EUR
b) od 5.000,000 EUR do 10.000,000 EUR
c) više od 10.000,00 EUR

	

1
2
4
	




7

	7. Opis kulturnog programa, projekta i aktivnosti koji se planiraju provoditi za vrijeme trajanja zakupa 
	od 1 do 40
	
40

	UKUPNO
	
	100



	Prethodno ulaganje u gradski prostor mora biti popraćeno vještačenjem od strane ovlaštenog sudskog vještaka kojim će se dokazati ulaganje u gradski prostor koji je predmet javnog natječaja. 

Članak 11.
	Povjerenstvo razmatra i boduje prijave sukladno kriterijima za vrednovanje utvrđenim u članku 10 ove odluke.
	Bodovi ostvareni prema pojedinim kriterijima u smislu stavka 1. ovog članka se zbrajaju.
	Maksimalan broj bodova koji se može dodijeliti iznosi 100.
	Ako dva ili više podnositelja prijave ostvare jednaki broj bodova, prednost ima onaj koji je ostvario veći broj bodova prema kriteriju iz članka 10. točke 7. ove odluke.

Članak 12.
	Odluku o davanju u zakup gradskih prostora korisnicima koji djeluju u području kulture (u daljnjem tekstu: Odluka) donosi Gradonačelnik na prijedlog Povjerenstva.
	Odluka se objavljuje na internetskoj stranici Grada Osijeka. 

Članak 13.
	Na temelju Odluke Gradonačelnika, Grad Osijek i korisnik sklapaju Ugovor o zakupu gradskog prostora s korisnikom koji djeluje u području kulture (u daljnjem tekstu: Ugovor).
	Ugovor se sklapa na vrijeme od pet godina kao javnobilježnički akt. 
	Troškove solemnizacije snosi korisnik.
	Prije sklapanja Ugovora, korisnik prostora je obvezan dostaviti Gradu Osijeku bjanko zadužnicu solemniziranu po javnom bilježnika, koja pokriva godišnji iznos naknade za zakup gradskog prostora s PDV-om, a na kojoj kao jamac platac treba biti navedena osoba ovlaštena za zastupanje korisnika (ako je korisnik pravna osoba).
	Kad osoba ovlaštena za zastupanje pravne osobe korisnika nije u mogućnosti biti  jamac platac, dužna je pisanim putem dostaviti obrazloženje o razlozima i nemogućnost dostave iste, te isto obrazloženje uputiti  na adresu nadležnog odjela. 
U slučaju iz stavka 5. ovog članka , korisnik je dužan uplatiti novčani depozit u visini  tri zakupnine s PDV-om, na ime beskamatnog pologa koji ostaje Gradu Osijeku do isteka ugovora.


Članak 14.
	Ugovor se sklapa u pisanom obliku i mora sadržavati:
· podatke o ugovornim stranama,
· podatke o gradskom prostoru koji se daje u zakup i njegovom stanju o čemu će biti sastavljen zapisnik o primopredaji,
· visinu mjesečne naknade uz obvezu plaćanja pripadajućeg poreza u  skladu sa zakonom i dan početka obveze plaćanja naknade,
· podatke o djelatnosti koju će korisnik obavljati u gradskom prostoru te o obvezi namjenskog korištenja prostora
· odredbu da zakupnik nema pravo prostor ili dio prostora dati u podzakup 
· vrijeme trajanja ugovora
· odredbu kojom korisnik prihvaća povećanje naknade u tijeku trajanja ugovora prema odluci Gradonačelnika 
· odredbu o korištenju i naknadi za korištenje zajedničkih uređaja u gradskom prostoru te pripadajućih režijskih troškova nastalih korištenjem prostora te obavezi održavanja prostora
· odredbu o ovršnosti 
· odredbu o razlozima i uvjetima za otkazivanje Ugovora u slučaju kršenja ili neizvršavanja odredbi ugovora te odredbu o raskidu ugovora 
· odredbu o tome da korisnik ne može rekonstruirati gradski prostor bez prethodne pisane suglasnosti Grada Osijeka 
· odredbu kojom se korisnik obvezuje gradski prostor predati u posjed vlasniku slobodan od osoba i stvari istekom roka na koji je dan, odnosno istekom otkaznog roka ili raskida Ugovora – neopozivu izjavu korisnika kojom se odriče prava povrata uloženih sredstava u gradski prostor 
· odredbu da ako prostor koristi više korisnika u partnerstvu, oni za sva dugovanja koja proizlaze iz korištenja gradskog prostora odgovaraju solidarno
· odredbu o podmirenju troškova nastalih zbog oštećenja prostora ili zgrade u kojoj se prostor nalazi, za vrijeme trajanja Ugovora 
· odredbu da je zakupnik obvezan zakupodavcu nadoknaditi štetu koju je prouzročio u prostoru, a šteta je utvrđena zapisnikom o primopredaji 
· odredbu o vrsti osiguranja za uredno plaćanje naknade za korištenje koju je korisnik dužan dostaviti prilikom sklapanja Ugovora 
· odredbu o prestanku ugovora i trajanju otkaznog roka 
· datum sklapanja Ugovora i datum stupanja na snagu Ugovora i dr.


Članak 15.
	Grad Osijek može otkazati Ugovor bez obzira na ugovorene odredbe o trajanju zakupa, ako korisnik:
· ne započne koristiti gradski prostor u ugovorenom roku ili ga prestane koristiti bez opravdanog razloga na vrijeme duže od 60 dana
· koristi gradski prostor suprotno ugovoru ili mu nanosi znatniju štetu koristeći ga bez dužne pažnje,
· ne plati zakupninu i druge troškove u vezi sa zakupom gradskog prostora u roku od 15 dana od dana dostave pisane opomene Grada Osijeka,
· onemogući Gradu Osijeku nesmetanu kontrolu korištenja gradskog prostora
· obavlja preinake gradskog prostora bez pisanog odobrenja Grada Osijeka
· ako korištenjem gradskog prostora ometa ostale suvlasnike nekretnine u mirnom korištenju zajedničkih dijelova nekretnine,
· u svim ostalim slučajevima ako se ne pridržava odredbi ugovora.
Korisnik može otkazati Ugovor ne navodeći razlog za to.
Otkazni rok za otkaz Ugovora za obje ugovorne strane iznosi 30 dana računajući od dana dostave pisanog otkaza.

Članak 16.
Mjesečna naknada za zakup gradskog prostora određena je za:
- 0. zonu 0,66 EUR/m2 
- 1. zonu 0,53 EUR/m2 
- 2. zonu 0,46 EUR/m2 
- 3. zonu 0,37 EUR/m2 
- 4. zonu 0,28 EUR/m2 
- za prostore površine preko 300 m2 neovisno o zoni u kojoj se nalaze 0,20 EUR/m2.
Zone iz stavka 1. ovoga članka određene su prema članku 40. Odluke o uvjetima i davanju u zakup poslovnih prostora (Službeni Glasnik Grada Osijeka br. 13A/20).
	Pored naknade iz stavka 1. ovog članka, korisnik je u obvezi plaćati i režijske troškove za gradski prostor, na temelju ispostavljenih računa ili drugih vjerodostojnih isprava.


Članak 17.
	Korisnik može koristiti gradski prostor samo u svrhu i način određen Ugovorom.
	Korisnik je odgovoran za svaku štetu koja nastane uslijed neodgovarajućeg korištenja odnosno zanemarivanja gradskog prostora koji je predmet zakupa.
	Korisnik je dužan omogućiti ovlaštenoj osobi Grada Osijeka nesmetani ulazak u gradski prostor radi obavljanja kontrole korištenja istog. 

Članak 18.
	Korisnik snosi troškove tekućeg održavanja gradskog prostora, a naročito:
· manjih soboslikarsko radova na zidovima, stropovima, vanjskoj i unutarnjoj stolariji, vanjskoj ogradi i slično,
· manjih popravaka i oštećenja unutarnjih zidova i stropova
· manjih popravaka na instalacijama i sanitarnoj opremi te pripadajućim odvodnim i dovodnim armaturama i uređajima, električnim prekidačima, utičnicama, rasvjetnim tijelima i slično kao i redovitog održavanja odvoda, slavina, vodokotlića i ostale sanitarne opreme
· redovitog održavanja čistoće prostora,
· zamjene dotrajalih kvaka i brava na vratima i stolariji, zamjene dotrajalog kita ili silikona na vratima i stolariji, zamjene dotrajalih rasvjetnih tijela, prekidača, utičnica i slično.

Članak 19.
	Korisnik ne smije izvršiti preinaku gradskog prostora kojim se mijenja konstrukcija, raspored, površina, namjena, unutarnji i/ili vanjski izgled prostora bez prethodne pisane suglasnosti Grada Osijeka.
	Suglasnost za izvođenje radova iz stavka 1. ovog članka daje Upravni odjel za gospodarenje imovinom i imovinsko-pravne odnose.


Članak 20.
Iznimno od odredbe članka 2. ove odluke, gradski prostor može se dati u zakup pravnoj osobi neposrednom pogodbom bez provođenja javnog natječaja u sljedećim slučajevima:
· kada se gradski prostor dodjeljuje korisniku koji ima isključivu nadležnost na području Grada Osijeka ili je jedini operativno sposoban za rad na području Grada Osijeka odnosno koji radi na ostvarivanju zajedničkih strukovnih interesa članova i zaštiti njihovih prava koja proizlaze iz obavljanja njihove djelatnosti,
· kada se gradski prostor daje u zakup pravnoj osobi koja djeluje u području kulture, a kojoj je osnivač ili suosnivač Grad Osijek odnosno koja je u vlasništvu ili većinskom vlasništvu Grada Osijeka,
· kada se gradski prostor daje u zakup pravnoj osobi radi ispunjavanja uvjeta prijave na natječaj/poziv radi provedbe EU projekta od značaja za Grad Osijek (uz uvjet postojanja odluke o financiranju odnosno sklopljen ugovor o dodjeli bespovratnih sredstava za projekte i programe financirane iz fondova EU-a);
· kada Grad Osijek zakupniku prostora otkaže ugovor jer je Gradu Osijeku prostor bio prijeko potreban za rad gradske uprave ili drugih pravnih osoba kojima je osnivač ili suosnivač odnosno koje su u vlasništvu ili većinskom vlasništvu Grada Osijeka (u tom slučaju zakupniku se daje odgovarajući zamjenski prostor za nastavak provođenja dosadašnjih aktivnosti);
· kada se gradski prostor daje u zakup pravnoj osobi koja obavlja djelatnost u području kulture koja je od interesa za Republiku Hrvatsku prema posebnom propisu.
· kada se gradski prostor daje pravnoj osobi koja kontinuirano djeluje najmanje 10 godina te koja je svojim prethodnim djelovanjem iznimno pridonijela kulturi Grada Osijeka i njezinoj prepoznatljivosti na nacionalnoj i međunarodnoj razini.

Odluku o davanju u zakup gradskog prostora pravnoj osobi u slučajevima predviđenim u stavku 1. ovog članka donosi Gradonačelnik na temelju pisanog zahtjeva pravne osobe i obrazloženog pisanog prijedloga Upravnog odjela za društvene djelatnosti.
Uz pisani zahtjev prilažu se dokumenti utvrđeni člankom 5., stavkom 1., točkama 1. do 6. ove odluke. 
Odluka iz stavka 2. ovog članka objavljuje se na internetskoj stranici Grada Osijeka.

Članak 21.
	Na temelju odluke Gradonačelnika iz članka 20. stavka 2. ove odluke, Grad Osijek i korisnik sklapaju Ugovor na određeno vrijeme u trajanju najduže do deset godina. 


III. PRIJELAZNE I ZAVRŠNE ODREDBE
Članak 22.
Korisniku koji s Gradom Osijekom ima sklopljen ugovor o korištenju odnosno zakupu gradskog prostora sklopljen na temelju javnog natječaja ili neposrednom pogodbom prije stupanja na snagu ove odluke, koji u potpunosti ispunjava obveze iz ugovora i uvjete iz članka 4. ove odluke, gradski prostor se može dati u zakup na rok od pet godina pod uvjetima iz ove odluke, na pisani zahtjev korisnika.
Zahtjev iz stavka 1. ovog članka korisnik je dužan dostaviti Upravnom odjelu za gospodarenje imovinom i vlasničko-pravne odnose najkasnije u roku od 60 dana prije isteka ugovora o korištenju odnosno zakupu gradskog prostora uz sve dokaze o ispunjavanju uvjeta iz članka 4. ove odluke.
Ako Povjerenstvo utvrdi da korisnik iz stavka 1. ovog članka ispunjava uvjete za davanje gradskog prostora u zakup, s korisnikom će se sklopit Ugovor na određeno vrijeme od pet godina, koji se neće moći produžiti bez provođenja javnog natječaja.

Članak 23.
Ako je istekao ugovor o korištenju odnosno zakupu gradskog prostora sklopljen na temelju javnog natječaja ili neposrednom pogodbom prije stupanja na snagu ove odluke, a korisnik je u potpunosti ispunjavao obveze iz ugovora i ispunjava uvjete iz članka 4. ove odluke, korisniku se može gradski prostor dati u zakup na rok od pet godina pod uvjetima iz ove odluke, na pisani zahtjev korisnika.
Zahtjev iz stavka 1. ovog članka korisnika je dužan dostaviti Upravnom odjelu za gospodarenje imovinom i vlasničko-pravne odnose najkasnije u roku od 60 dana od dana stupanja na snagu ove odluke uz sve dokaze o ispunjavanju uvjeta iz članka 4. ove odluke.
Ako Povjerenstvo utvrdi da korisnik iz stavka 1. ovog članka ispunjava uvjete za dodjelu gradskog prostora u zakup, s korisnikom će se sklopit Ugovor na određeno vrijeme od pet godina, koji se neće moći produžiti bez provođenja javnog natječaja. 
Rok od pet godina računa se od dana potpisa Ugovora.
Ako korisnik ne dostavi tražene dokaze odnosno ako Upravni odjelu za gospodarenje imovinom i vlasničko-pravne odnose na temelju dostavljene dokumentacije utvrdi da korisnik ne ispunjava uvjete iz članka 4. ove odluke, Grad Osijek će korisnika pozvati na predaju gradskog prostora te će ga nakon isteka ostavljenog roka zadužiti za naknadu utvrđenu za korištenje poslovnog prostora bez valjane pravne osnove te sve troškove koji proizlaze iz korištenja, održavanja i uređenja prostora, sve dok ne preda prostor u posjed Gradu Osijeku.

Članak 24.
[bookmark: _Hlk171073586]Za provedbu ove odluke nadležni su Upravni odjel za gospodarenje imovinom i vlasničko-pravne odnose i Upravni odjel za društvene djelatnosti.
Odredbe ove odluke odgovarajuće se primjenjuju i kada pravne osobe kojima je osnivač ili suosnivač Grad Osijek odnosno koje su u vlasništvu ili većinskom vlasništvu Grada Osijeka daju u zakup prostore fizičkim i pravnim osobama koje djeluju u području kulture, ako to nije regulirano njihovim općim aktom .

Članak 25.
Ova odluka stupa na snagu osmoga dana od dana objave u Službenom glasniku Grada Osijeka.

Materijal pripremio:
Upravni odjel za društvene djelatnosti



[bookmark: _Hlk145407737]PRIJEDLOG ODLUKE O UVJETIMA I KRITERIJIMA ZA DAVANJE U ZAKUP GRADSKIH PROSTORA KORISNICIMA KOJI DJELUJU U PODRUČJU KULTURE


O b r a z l o ž e n j e

Pravni temelj

[bookmark: _Hlk159416666][bookmark: _Hlk159490942]Odredbom članka 14. stavka 8. Zakona o kulturnim vijećima i financiranju javnih potreba u kulturi („Narodne novine“ br.  83/22)(u daljnjem tekstu: Zakon) propisano je da predstavničko tijelo lokalne i područne (regionalne) samouprave općim aktom propisuje kriterije za dodjelu javnim natječajem i neposrednom pogodbom prostora za rad i drugih nekretnina u njezinom vlasništvu korisnicima iz stavka 1. članka 14. Zakona. 
Odredbom članka 14. stavka 1. Zakona propisano je da su korisnici pravne i fizičke osobe koje djeluju u području kulture za potrebe kulturnog i umjetničkog stvaralaštva, produkcije, distribucije, edukacije i sudjelovanja u kulturi, za čuvanje građe koja ima status kulturnog dobra te kada obavljaju djelatnost koja je od interesa za Republiku Hrvatsku prema posebnim propisima.
Odredbom članka 19. točke 2. Statuta grada Osijeka (Službeni glasnik Grada Osijeka br. 6/01, 3/03, 1A/05, 8/05, 2/09, 9/09, 13/09, 12/17, 2/18, 2/20, 3/20, 4/21, 5/21 – pročišćeni tekst i 8/24), propisano je da Gradsko vijeće donosi opće i druge akte kojima uređuje pitanja iz samoupravnog djelokruga Grada Osijeka.

Razlozi upućivanja prijedloga i ocjena stanja

[bookmark: _Hlk159503955]Gradski prostori daju se na korištenje udrugama koje djeluju u području kulture temeljem Pravilnika o dodjeli gradskih prostora na korištenje udrugama (Službeni glasnik Grada Osijeka 6/17, 17/19, 1/20, 14/20, 16/20).
Fizičkim osobama, fizičkim osobama – obrtnicima i pravnim osobama koje svoju djelatnost obavljaju kroz umjetničke radionice daju se u zakup poslovni prostori i poslovne zgrade temeljem Odluke o uvjetima i postupku davanja u zakup poslovnih prostora (Službeni glasnik Grada Osijeka 13A/20). 
Pravnim osobama u vlasništvu ili pretežitom vlasništvu Grada ili kojim je Grad osnivač, a djeluju u području kulture, daju se poslovni prostori i poslovne zgrade u zakup također temeljem navedene odluke.
Stupanjem na snagu Zakona o kulturnim vijećima i financiranju javnih potreba u kulturi zakonodavac je omogućio gradovima da svojim aktom propišu kriterije za dodjelu prostora za rad pravnim i fizičkim osoba koje djeluju u području kulture, s osobitom pažnjom na činjenicu da iste ne mogu osigurati komercijalni zakup niti se mogu natjecati s komercijalno lukrativnim djelatnostima poput trgovine i ugostiteljstva.
Tako je člankom 14. stavkom 5. citiranog zakona propisano da grad može utvrditi posebnu visinu naknade za korištenje nekretnine prema kriterijima ekonomske održivosti obavljanja pojedine kulturne djelatnosti i namjeni nekretnine, a ne na temelju tržišno najpovoljnije ponude, kao i razdoblje davanja nekretnine u zakup, sukladno javnom natječaju.
[bookmark: _Hlk171063313]Uzimajući u obzir navedenu zakonsku odredbu potrebno je istaknuti da su člankom 22. Pravilnika o dodjeli gradskih prostora na korištenje udrugama (Službeni glasnik Grada Osijeka 6/17, 17/19, 1/20, 14/20, 16/20) propisani iznosi mjesečnih naknada koji su znatno manji od početnih tržišnih cijena te bi primjena navedenih iznosa naknada bila u skladu s člankom 14. stavkom 5. Zakona. Mjesečna naknada za korištenje gradskog prostora određena je za:
- 0. zonu 0,66 EUR/m2 
- 1. zonu 0,53 EUR/m2 
- 2. zonu 0,46 EUR/m2 
- 3. zonu 0,37 EUR/m2 
- 4. zonu 0,28 EUR/m2 
- za prostore površine preko 300 m2 neovisno o zoni u kojoj se nalaze 0,20 EUR/m2.
Na opisani bi se način postigla ravnoteža između potrebe jedinice lokalne samouprave da uprihodi određeni iznos od davanja na korištenje prostora u svojem vlasništvu i potrebe da se u skladu sa Zakonom omogući pravnim i fizičkim osoba obavljanje kulturnih djelatnosti od interesa za Grad Osijek koji ne počiva na tržišnim uvjetima.

Člankom 14. stavcima 3. i 4. Zakona propisani su uvjeti i način postupanja izvršnog tijela jedinice lokalne samouprave kod davanja u zakup prostora za rad fizičkim i pravnim osoba koje djeluju u području kulture na sljedeći način:
„(3) Izvršno tijelo jedinice lokalne i područne (regionalne) samouprave može dati u zakup javnim natječajem prostor za rad i nekretnine u njezinu vlasništvu fizičkim i pravnim osobama koje djeluju u području kulture za obavljanje pojedine kulturne djelatnosti iz stavka 1. ovoga članka odnosno djelatnosti koje su od posebnog interesa za kulturni razvitak jedinice lokalne i područne (regionalne) samouprave.
(4) Izvršno tijelo jedinice lokalne i područne (regionalne) samouprave može i neposrednom pogodbom nekretninu i prostor za rad u njezinu vlasništvu dodijeliti u zakup pravnoj osobi čija je djelatnost od posebnog interesa za kulturni razvitak jedinice lokalne i područne (regionalne) samouprave, a na temelju kriterija utvrđenih općim aktom iz stavka 8. ovoga članka.“

[bookmark: _Hlk164933780]Ovim prijedlogom Odluke o uvjetima i kriterijima za davanje u zakup gradskih prostora korisnicima koji djeluju u području kulture utvrđuju se uvjeti i kriteriji davanja u zakup gradskih prostora korisnicima koji djeluju u području kulture tj. pravnim i fizičkim osobama, obveza provođenja javnog natječaja, mogućnost davanja prostora za rad neposrednom pogodbom te odgovarajuća primjena odredbi Pravilnika o dodjeli gradskih prostora na korištenje udrugama (Službeni glasnik Grada Osijeka br. 6/17, 17/19, 1/20, 14/20 i 16/20).



Ova Odluka ima 25. članka, koji su podijeljeni u tri Glave:

Glava I. OPĆE ODREDBE (članak 1.)
[bookmark: _Hlk164859955]Glava II. UVJETI  I NAČIN DAVANJA PROSTORA U ZAKUP (ČLANAK 2.-21.)
Glava III. PRIJELAZNE I ZAVRŠNE ODREDBE (članak 22.-25.)

Glava I. OPĆE ODREDBE
Članak 1.
Definirani su subjekti koje obuhvaća odluka te tko upravlja prostorima u vlasništvu Grada Osijeka koji su predmet zakupa.

Glava II. – UVJETI I NAČIN DAVANJA PROSTORA U ZAKUP 
Članci 2.-5.
Propisano je da se gradski prostori daju u zakup javnim natječajem, a postupak i uvjeti javnog natječaja javno se objavljuju na internetskoj stranici Grada Osijeka. 
Utvrđeni su uvjeti koje prijavitelj na javni natječaj mora ispunjavati te dokumentacija koja se prilaže uz prijavu.
Radi održavanja standarda kvalitete provođenja programa, projekata i aktivnosti u prostorima koji su predmet zakupa, određen je prag od tri godine registracije/prebivališta i aktivnog djelovanja u području kulture za potrebe kulturnog i umjetničkog stvaralaštva, produkcije, distribucije, edukacije i sudjelovanja u kulturi, za čuvanje građe koja ima status kulturnog dobra te kada obavljaju djelatnost koja je od interesa za Grad Osijek, a  prije dana podnošenja prijave na  javni natječaj.

Članci 6.-11.
Propisano je da postupak javnog natječaja provodi posebno osnovano povjerenstvo od pet članova koje imenuje Gradonačelnik na vrijeme od četiri godine. 
Članovi povjerenstva izuzeti su u određenim slučajevima iz raspravljanja. Povjerenstvo radi i odlučuje na sjednicama te odluke donosi većinom članova, a prijedlog kojim se gradski prostori daju u zakup korisnicima u području kulture povjerenstvo je dužno dostaviti Gradonačelniku najkasnije u roku od 30 dana od dana isteka javnog natječaja. 
Pri stručnom vrednovanju prijava povjerenstvo primjenjuje kriterije razvrstane u sedam kategorija, a maksimalan broj bodova koji prijavitelj može ostvariti je 100.

Članak 12.
Propisano je da Gradonačelnik donosi Odluku o davanju u zakup gradskih prostora korisnicima koji djeluju u području kulture na prijedlog povjerenstva, a odluka se objavljuje na internetskoj stranici Grada Osijeka. 

Članci 13.-15.
Propisano je da na temelju Odluke o davanju u zakup gradskih prostora korisnicima koji djeluju u području kulture, Grad Osijek i korisnik prostora sklapaju Ugovor o zakupu gradskog prostora s korisnikom koji djeluje u području kulture na vrijeme od pet godina i to u formi javnobilježničkog akta.
Utvrđena je obveza dostavljanja bjanko zadužnicu solemnizirane po javnom bilježnika, koja pokriva godišnji iznos naknade za zakup gradskog prostora s PDV-om.
Odlukom su utvrđeni podaci koje Ugovor mora sadržavati te su taksativno navedeni razlozi za otkaz Ugovora.
Korisniku je omogućeno otkazivanje ugovora u svako vrijeme uz utvrđeni otkazni rok od 30 dana od dana dostave pisanog otkaza. 
Članak 16.
Propisana je visina mjesečne naknade za zakup u iznosu od:
 - 0. zonu 0,66 EUR/m2 
- 1. zonu 0,53 EUR/m2 
- 2. zonu 0,46 EUR/m2 
- 3. zonu 0,37 EUR/m2 
- 4. zonu 0,28 EUR/m2 
- za prostore površine preko 300 m2 neovisno o zoni u kojoj se nalaze 0,20 EUR/m2.

Na opisani će se način postići ravnoteža između potrebe jedinice lokalne samouprave da uprihodi određeni iznos od davanja na korištenje prostora u svojem vlasništvu i potrebe da se u skladu sa Zakonom omogući pravnim i fizičkim osoba obavljanje kulturnih djelatnosti od interesa za Grad Osijek koji ne počiva na tržišnim uvjetima.
Zone su određene prema članku 40. Odluke o uvjetima i davanju u zakup poslovnih prostora (Službeni Glasnik Grada Osijeka br.13A/20).
Osim mjesečne naknade za zakup, korisnik je u obvezi plaćati i režijske troškove za gradski prostor na temelju ispostavljenih računa ili drugih vjerodostojnih isprava.

Članci 17.-19.
Propisano je da korisnici koriste gradske prostore samo u svrhu i način određen Ugovorom te odgovaraju za štetu nastalu uslijed neodgovarajućeg korištenja odnosno zanemarivanja gradskog prostora koji je predmet zakupa.
Odlukom je predviđeno da korisnik snosi  i troškove tekućeg održavanja prostora te je taksativno nabrojano o kojim se troškovima radi.
Preinaka gradskog prostora koji je predmet zakupa nije dozvoljena bez prethodne pisane suglasnosti Grada Osijeka.

Članci 20.-21.
Iznimno od davanja prostora u zakup javnim natječajem, gradski prostor se može dati u zakup pravnim osobama neposrednom pogodbom bez provođenja javnog natječaja u sljedećim slučajevima:
-	kada se gradski prostor dodjeljuje korisniku koji ima isključivu nadležnost na području Grada Osijeka ili je jedini operativno sposoban za rad na području Grada Osijeka odnosno koji radi na ostvarivanju zajedničkih strukovnih interesa članova i zaštiti njihovih prava koja proizlaze iz obavljanja njihove djelatnosti,
-	kada se gradski prostor daje u zakup pravnoj osobi koja djeluje u području kulture, a kojoj je osnivač ili suosnivač Grad Osijek odnosno koja je u vlasništvu ili većinskom vlasništvu Grada Osijeka,
-	kada se gradski prostor daje u zakup pravnoj osobi radi ispunjavanja uvjeta prijave na natječaj/poziv radi provedbe EU projekta od značaja za Grad Osijek (uz uvjet postojanja odluke o financiranju odnosno sklopljen ugovor o dodjeli bespovratnih sredstava za projekte i programe financirane iz fondova EU-a);
-	kada Grad Osijek zakupniku prostora otkaže ugovor jer je Gradu Osijeku prostor bio prijeko potreban za rad gradske uprave ili drugih pravnih osoba kojima je osnivač ili suosnivač odnosno koje su u vlasništvu ili većinskom vlasništvu Grada Osijeka (u tom slučaju zakupniku se daje odgovarajući zamjenski prostor za nastavak provođenja dosadašnjih aktivnosti);
-	kada se gradski prostor daje u zakup pravnoj osobi koja obavlja djelatnost u području kulture koja je od interesa za Republiku Hrvatsku prema posebnom propisu;
-	kada se gradski prostor daje pravnoj osobi koja kontinuirano djeluje najmanje 10 godina te koja je svojim prethodnim djelovanjem iznimno pridonijela kulturi Grada Osijeka i njezinoj prepoznatljivosti na nacionalnoj i međunarodnoj razini.

Propisano je da odluku o davanju u zakup gradskog prostora neposrednom pogodbom donosi Gradonačelnik na temelju pisanog zahtjeva pravne osobe i obrazloženog pisanog prijedloga Upravnog odjela za društvene djelatnosti te Grad Osijek i korisnik sklapaju ugovor na određeno vrijeme u trajanju najduže do 10 godina.


Glava III. – PRIJELAZNE I ZAVRŠNE ODREDBE 
Članak 22. 
Propisano je davanje gradskog prostora u zakup na vrijeme od pet godina korisnicima koji s Gradom Osijekom imaju sklopljen ugovor o korištenju odnosno zakupu gradskog prostora na temelju javnog natječaja ili neposrednom pogodbom prije stupanja na snagu ove odluke. 
Zahtjev se podnosi Upravnom odjelu za gospodarenje imovinom i vlasničko-pravne odnose najkasnije u roku od 60 dana prije isteka ugovora o korištenju odnosno zakupu gradskog prostora, uz ispunjavanje svih uvjeta propisanih člankom 4. ove odluke.

Članak 23.
Propisano je davanje u zakup gradskog prostora na vrijeme od pet godina korisnicima kojima je istekao ugovor o korištenju odnosno zakupu gradskog prostora sklopljen na temelju javnog natječaja ili neposrednom pogodbom prije stupanja na snagu ove odluke, a korisnik je u potpunosti ispunjavao obveze iz ugovora i uvjete iz članka 4. ove odluke. Propisan je i postupak u slučaju da korisnik ne dostavi traženu dokumentaciju tj. dokaze o ispunjavanju obveza iz ugovora. 

Članak 24.
Propisano je da su za provođenje ove odluke zaduženi Upravni odjel za gospodarenje imovinom i vlasničko-pravne odnose i Upravni odjel za društvene djelatnosti.

Članak 25.
Propisano je stupanje na snagu ove odluke. 


